nr. 607/11.09.2023 PROIECT

|  |
| --- |
| **CONSILIUL LOCAL AL COMUNEI HLIPICENI****JUDEŢUL BOTOŞANI**717205 - com. Hlipiceni, jud. Botoşani • tel/fax: (0231) 574150Web: [www.hlipiceni.botosani.ro](http://www.hlipiceni.botosani.ro) • E-mail: primaria.hlipiceni@yahoo.com  |

**HOTĂRÂRE**

**privind aprobarea indicatorilor tehnico-economici și implementarea proiectului „DOTAREA CU ECHIPAMENTE IT PENTRU BIBLIOTECA COMUNALĂ, COMUNA HLIPICENI, JUDEȚUL BOTOȘANI**

 Consiliul local al comunei Hlipiceni, judeţul Botoşani,

 Având în vedere:

- referatul șefului biroului financiar-contabil înregistrat la nr. 606/11.09.2023;

- proiectul de hotărâre înregistrat la nr. 607/11.09.2023 însoțit de referatul de aprobare al primarului înregistrat la nr. 608/11.09.2023;

- raportul Compartimentului de resort din cadrul Primăriei Hlipiceni;

- avizul favorabil din partea Comisiilor de specialitate din Consiliul local Hlipiceni;

- Apelul de depunere a cererilor de finanțare în cadrul Măsurii 1 INVESTIȚII ÎN INFRASTRUCTURA DE BANDĂ LARGĂ ȘI SOLUȚII PUBLICE DE E-GUVERNARE ÎN MICROREGIUNEA ASOCIAȚIA LEADER COLINELE MOLDOVEI, program finanțat de Uniunea Europeană și Guvernul României prin Fondul European Agricol pentru Dezvoltare Rurală, Măsura LEADER, Program PNDR 2014-2020, nr. AS1/2023/M1.EURI din 18.08.2023;

În baza prevederilor:

* art. 129 alin. (2) lit. b) și alin. (4) lit. d) din Ordonanța de Urgență a Guvernului nr. 57/2019 privind Codul administrativ;
* art. 44 alin. (1) din Legea nr. 273/2006 privind finanţele publice locale, cu modificările și completările ulterioare;
* Hotărârea Guvernului nr. 907/2016 privind etapele de elaborare și conținutul – cadru al documentațiilor tehnico – economice aferente obiectivelor/proiectelor de investiții finanțate din fonduri publice;

Ținând cont de prevederile Legii nr. 52/2003 privind transparența decizională în administrația publică locală și art. 8 alin. (1) din O.U.G. nr. 57/2019 privind Codul administrativ;

 În temeiul art. 129 alin. (1), art. 139 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ,

**Hotărăşte:**

**Art.1.** – Se aprobă necesitatea, oportunitatea și potențialul economic al investiției: „**DOTAREA CU ECHIPAMENTE IT PENTRU BIBLIOTECA COMUNALĂ, COMUNA HLIPICENI, JUDEȚUL BOTOȘANI**”, denumit în continuare Proiectul.

**Art.2. -** Se aprobă indicatorii tehnico-economici ai proiectului „**DOTAREA CU ECHIPAMENTE IT PENTRU BIBLIOTECA COMUNALĂ, COMUNA HLIPICENI, JUDEȚUL BOTOȘANI**”, denumit în continuare Proiectul, conform anexei nr. 1 care face parte integrantă din prezenta hotărâre.

**Art.3. -** Se aprobă implementarea proiectului „**DOTAREA CU ECHIPAMENTE IT PENTRU BIBLIOTECA COMUNALĂ, COMUNA HLIPICENI, JUDEȚUL BOTOȘANI**”, și susținerea de la bugetul local al sumelor declarate neeligibile.

**Art.4.** - Cheltuielile aferente Proiectului se prevăd în bugetul local pentru perioada de realizare a investiției, în cazul obținerii finanțării prin Programul Național de Dezvoltare Rurală - P.N.D.R., potrivit legii.

**Art.5. -** Autoritățile administrației publice locale se obligă să asigure veniturile necesare acoperirii cheltuielilor de mentenanță a investiției, pe o perioadă de minimum 5 ani de la data efectuării ultimei plăți în cadrul Proiectului.

**Art.6. -** Numărul locuitorilor deserviți de Proiect, precum și caracteristicile tehnice ale Proiectului, sunt cuprinse în anexa care este parte integrantă din prezenta hotărâre.

**Art.7. -** Se nominalizează reprezentantul legal al comunei, respectiv domnul primar LUCHIAN GHEORGHE MARIAN, pentru relația cu AFIR în derularea Proiectului, potrivit legii, în dubla sa calitate și de ordonator principal de credite.

**Art.8.** - Primarul comunei Hlipiceni împreună cu aparatul de specialitate, vor duce la îndeplinire prevederile prezentei hotărâri.

**Art.9.** – Prezenta hotărâre se va comunica, în termenul prevăzut de lege, primarului comunei Hlipiceni, prefectului județului Botoșani și se aduce la cunoștință publică prin afișarea la sediul Primăriei, în spațiul accesibil publicului, precum și pe pagina oficială de internet, la adresa [**www.botosani.hlipiceni.ro**](http://www.botosani.hlipiceni.ro)**.**

 **HLIPICENI/11.09.2023** INIȚIATOR,

 PRIMAR – LUCHIAN GHEORGHE MARIAN

 Avizat legalitate

 Secretar general comună,

 **CIOBANU DANIELA-MARIA**